המועצה הלאומית לכלכלה (ארצות הברית)

הנשיא [[ברק אובמה נפגש עם יועציו הכלכליים בחדר הסגלגל בתמונה, משמאל, הם: מייק פרומן, סגן היועץ לביטחון לאומי לענייני כלכלה בינלאומיים; היועץ הבכיר דוד פלוף; ראש הסגל ג'ק לו; מנהל המועצה הלאומית לכלכלה ג'ין שפרלינג; ויו"ר מועצת היועצים הכלכליים, אלן קרוגר, אוגוסט 2012]]
המועצה הלאומית לכלכלה (NEC) של ארצות הברית (באנגלית: National Economic Council) היא הפורום המנהלי המשמש את נשיא ארצות הברית עבור קביעת מדיניות כלכלית, בשונה מנושאים הקשורים למדיניות פנים, אשר נמצאים באחריותה של "המועצה למדיניות פנים" של ארצות הברית. המועצה מהווה חלק ממשרד הבית הלבן למדיניות אשר מורכב ממשרדי ייעוץ שונים. יושב הראש של ה-NEC נקרא "עוזר הנשיא לענייני מדיניות כלכלית ויושב הראש של המועצה הלאומית לכלכלה".

==היסטוריה ומטרות מרכזיות ==
המועצה הלאומית לכלכלה הוקמה ב-25 בינואר 1993, על ידי צו נשיאותי אמריקאי מספר 12835, על מנת לתאם את תהליך יצירת המדיניות הכלכלית וייעוץ לנשיא בנושאי קביעת מדיניות זו. לפני הקמת המועצה הלאומית לכלכלה, תהליך קבלת ההחלטות הכלכליות היה מפוזר בין סוכנויות ממשלתיות שונות, מה שהוביל לעיתים לחוסר עקביות וחוסר תיאום. המועצה נועדה לתקן מצב זה ולספק מסגרת כוללת לניתוח מדיניות כלכלית. המועצה גם מוודאת כי החלטות ותוכניות המדיניות הכלכלית עקביים המטרות המוצהרות של הנשיא, ומפקחת על יישומן של המטרות הכלכליות של הנשיא. בהקמתה מילא הנשיא ביל קלינטון התחייבות שנתן במהלך קמפיין הבחירות שלו, לשים את המצב הכלכלי דאז של ארצות הברית בראש סדר העדיפויות של המדיניות הממשלתית האמריקאית.

גם לפני ייסודה הרשמי של המועצה הלאומית לכלכלה (NEC), התקיים צוות מדיניות כלכלית כלשהו בבית הלבן מאז שנות השישים.  הנשיא לינדון ג'ונסון מינה עוזר בכיר על מנת שיארגן צוות שיקבע מדיניות פנים, אשר כוללת בתוכה מדיניות כלכלית. ב-1970, פרסם הנשיא ריצ'רד ניקסון צו נשיאותי שיצר את "המשרד לפיתוח מדיניות", משרד הבית הלבן עם סמכות בנושאי מדיניות כלכלית פנים ארצית. הנשיא ביל קלינטון ביצע שינוי מהותי נוסף על ידי פיצול המשרד לשניים, ויצא את המועצה הלאומית לכלכלה והמועצה למדיניות פנים. שני הגופים מהווים חלק ממשרד האם "משרד הבית הלבן לענייני מדיניות", המכונה גם "המשרד לפיתוח מדיניות".

למועצה יש ארבעה תפקידים ניהוליים: תיאום ויצירת מדיניות בנושאים כלכליים מקומיים ובינלאומיים, ייעוץ לנשיא בנושאי קביעת מדיניות, ווידוא שההחלטות והתוכניות המתקבלות בנושאי מדיניות כלכלית עקביות ומתואמות עם המטרות המוצהרות של הנשיא, וכן מעקב אחר יישומה של האג'נדה הכלכלית של הנשיא.

מאז הקמתה הייתה המועצה מעורבת בפיתוח של מגוון רחב של מדיניות כלכלית, ביניהן: תפקיד מרכזי בפיתוח תוכניות התמריץ הכלכלי שהיו הכרחיות להתאוששות הכלכלה האמריקאית לאחר המשבר הפיננסי של 2008, מעורבת בפיתוח חוק הגנת החולה וטיפול בר השגה (Affordable Care Act), תמכה במדיניות לקידום אנרגיה מתחדשת, כגון תמריצים להשקעות באנרגיה סולארית ורוח. בנוסף המועצה הייתה מעורבת בפיתוח הצעות לרפורמה במערכת המס, כגון הורדת מס החברות והעלאת מסים על הכנסות גבוהות.
==הארגון ==
המועצה כוללת מספר רב של ראשי מחלקות וסוכנויות, מאורגנים כמשרד ממשלתי שמדיניותו משפיעה על הכלכלה הלאומית האמריקאית. יושב ראש המועצה, בשיתוף עם הפקידים, מרכז ומיישם את מטרות המדיניות הכלכלית של הנשיא. יושב הראש נעזר בצוות של מומחי מדיניות בתחומים שונים, ובכללם חקלאות, מסחר, אנרגיה, שווקים פיננסיים, מדיניות פיסקלית, בריאות, עבודה, ביטוח לאומי.

* יו"ר המועצה (נקרא גם עוזר הנשיא למדיניות כלכלית): בדרך כלל איש סמך של הנשיא, בעל השפעה רבה על קביעת סדר העדיפויות של המועצה.אחראי על ניהול הפעילות היומיומית של המועצה, קביעת סדר העדיפויות, תיאום בין הסוכנויות השונות, ודיווח ישיר לנשיא.
* סגני יו"ר: מספר סגני יו"ר האחראים על תחומים ספציפיים, כגון מדיניות פיסקלית, מדיניות מוניטרית, או סחר בינלאומי. מנהלים את עבודת הוועדות המשנה, מקיימים קשר עם סוכנויות ממשלתיות רלוונטיות, ומספקים ייעוץ טכני ליו"ר.
* חברי המועצה: נציגים בכירים מסוכנויות ממשלתיות שונות, כגון משרד האוצר, הפדרל רזרב, מחלקת המסחר, המועצה לייעוץ כלכלי (CEA), ומחלקת העבודה. מייצגים את הסוכנויות שלהם במועצה, תורמים את המומחיות שלהם, ומסייעים בתיאום מדיניות בין-סוכנותית.
* צוות מקצועי: צוות של כלכלנים, אנליסטים, ומומחי מדיניות בתחומים שונים המספקים תמיכה טכנית לחברי המועצה. מבצע מחקר, ניתוח נתונים, הכנת מסמכים, והצעות מדיניות, ומספק תמיכה לוגיסטית לפעילות המועצה.
* ועדות משנה: המועצה עשויה להקים ועדות משנה המתמקדות בנושאים ספציפיים, כגון שינויי אקלים, אי שוויון, או ביטחון תזונתי.

=== עוזרי הנשיא למדיניות כלכלית ===
{| class="wikitable" style="margin-bottom: 58px;"
!יו"ר
!תחילת הכהונה
!סיום הכהונה
!הנשיא בתקופתו
|-
|רוברט רובין
|25 בינואר 1993
|11 בינואר 1995
| rowspan="3" |ביל קלינטון
|-
|לורה טייסון
|21 בפברואר 1995
|12 בדצמבר 1996
|-
|ג'ין ספרלינג
|12 בדצמבר 1996
|20 בינואר 2001
|-
|לארי לינדזי
|20 בינואר 2001
|12 בדצמבר 2002
| rowspan="4" |ג'ורג ווקר בוש
|-
|סטיב פרידמן
|12 בדצמבר 2002
|10 בינואר 2005
|-
|אל האברד
|10 בינואר 2005
|28 בנובמבר 2007
|-
|קית' הנסי
|28 בנובמבר 2007
|20 בינואר 2009
|-
|לארי סאמרס
|20 בינואר 2009
|31 בדצמבר 2010
| rowspan="3" |ברק אובמה
|-
|ג'ין ספרלינג
|20 בינואר 2011
|5 במרץ 2014
|-
|ג'ף זיינטס
|5 במרץ 2014
|20 בינואר 2017
|-
|גרי כהן
|20 בינואר 2017
|<br>
|דונלד טראמפ
|}

== מבנה ארגוני ==
{| class="wikitable plainlist" style="margin: auto auto 322px;"
! colspan="2" |מבנה ארגוני של המועצה הלאומית לכלכלה של ארצות הברית
(ממשל ביידן אוגוסט 2023)<br>
|-
!הסמכות העליונה
|
* ג'ו ביידן (הנשיא)
|-
!מנהלת המועצה הלאומית לכלכלה
|
*לאל בריינרד (עוזרת הנשיא למדיניות כלכלית)
|-
!סגנים
|
* אביבה ארון-דין (סגנית עוזרת לנשיא וסגנית מנהלת, המועצה הלאומית לכלכלה ומדיניות מס)
* סלסט דרייק (סגן עוזרת לנשיא וסגן מנהל, המועצה הלאומית לכלכלה לעבודה וכלכלה)
* ג'ואל גמבל (סגן עוזר לנשיא וסגן מנהל, המועצה הלאומית לכלכלה לייצור, חדשנות ותחרותיות מקומית)
* בהרט רממורטי (סגן עוזר לנשיא וסגן מנהל, המועצה הלאומית לכלכלה לרפורמה פיננסית ולהגנת הצרכן)
|-
!משתתפים קבועים
|
* קמלה האריס (סגנית נשיא)
* אנטוני בלינקן (מזכיר המדינה)
* ג'נט ילן (מזכירת האוצר)
* ג'ארד ברנשטיין (יו"ר מועצת היועצים הכלכליים)
* ג'ינה ריימונדו (מזכירת המסחר)
* ג'ולי סו (ממלאת מקום מזכירת העבודה)
* מרשה פאדג' (מזכירת השיכון והפיתוח העירוני)
* פיט בוטיג'ג' (מזכיר התחבורה)
* ג'ניפר גרנהולם (מזכירת האנרגיה)
* חבייר ביסרה (מזכיר הבריאות ושירותי אנוש)
|-
! משתתפים נוספים
|
* איזבלה קסיאס גוזמן (מנהלת הסוכנות לעסקים קטנים)
* מייקל ס. רייגן (מנהל הסוכנות להגנת הסביבה)
* שלאנדה יאנג (מנהלת המשרד לניהול ותקציב)
* קתרין טאי (נציבת הסחר של ארצות הברית)
* נירה טנדן (עוזרת לנשיא למדיניות פנים)
* ג'ייק סאליבן (עוזר לנשיא לענייני ביטחון לאומי)
|}

== לקריאה נוספת ==
*Sarah Rosen Wartell. [http://images2.americanprogress.org/CAPAF/2008/changeforamerica/WhiteHouse_03_Wartell.pdf "The White House: National Economic Council."] In Change for America: A Progressive Blueprint for the 44th President. Edited by Mark Green and Michele Jolin, pp. 15–22. Washington: The Center for American Progress Action Fund, 2008.

==קישורים חיצוניים==

* 
* http://www.whitehouse.gov/nec/ National Economic Council

== הערות שוליים ==

קטגוריה:ארצות הברית: כלכלה
קטגוריה:נשיאות ארצות הברית
כלכלה